Bohemia

Bohemia (en checo Čechy, en alemán Böhmen) ye una rechión d'Europa Central que chunto con Moravia y a Silesia Checa fa actualment part d'a Republica Checa. A suya superficie ye de 52.063 km². A suya capital ye Praga. Ye rodeyata por montanyas por o sud-ueste (cordelera de Sumava y Cesky Les), por o nord-ueste (monts Metalicos u Krusne Hory) y a lo nord-este (Krkonose u Monts Chigants), montanyas totas dende on baixan ríos que confluyen en a Elba. Bohemia ye una unidat hidrografica y corresponde a la cuenca alta d'a Elba y dende o punto de vista cheolochico sería una plataforma y o releu ye ondulato de fueras d'en as marguins. A vechetación forestal se conserva en as arias perifericas montanyosas, en o centro predominan os cautivos agricolas. Dica un pasato recient en Bohemia bi heba una important actividat menera. Bohemia ye una rechión muito industrializata.

 Toponimia 
Pareix que o Bouiaimon que menciona Estrabón corresponde a l'actual Bohemia y preneba o nombre d'os boyos, un conchunto de pueblos celtas centroeuropeus. En aragonés medieval podemos veyer escrito Bohemia en o Libro d'as Marabillas d'o Mundo y en as Cronicas de los Chueces de Teruel:

Os cuitiellos de Bohemia yeran conoixitos en o lexico comercial en Zaragoza como guavinets de Boemia,J Angel Sesma, Ángeles Líbano Zumalacárregui: Léxico comercial en Aragón (Siglo XV), Institución Fernando el Católico, 1982. en grafía actual "gavinez de Bohemia".

En o "Libro d'as Marabillas d'o Mundo" tamién trobamos Bahanya, como traducción d'a variant Bahaigne propia d'o francés meyo:

 Historia 
Os celtas boyos fuoron desplazatos por os pueblos chermanicos, que dimpués fuoron substituyius por os eslaus. Os eslaus checos creyoron o Reino de Bohemia en a Edat Meya, que fizo part d'o Sacro Imperio Romano Chermanico. A población actual de Bohemia ye en a suya mayoría checa con una minoría d'inmigrants eslovacos. As minorías askenazi y alemana fuoron importants enantes d'a Primera Guerra Mundial y mas que mas d'a Segunda Guerra Mundial.

 Referencias 

Categoría:Rechions historicas d'a Republica Checa